text: সার্কাস টিজারে চমক দেখালেন জয়া (ভিডিও) | The Bangladesh Daily
  Home 2 সার্কাস টিজারে চমক দেখালেন জয়া (ভিডিও)
  সার্কাস টিজারে চমক দেখালেন জয়া (ভিডিও)
  নন্দিত অভিনেত্রী জয়া আহসান এবার হাজির হয়েছেন সার্কাস বালিকা হয়ে। মাহমুদ দিদার পরিচালিত 'বিউটি সার্কাস' ছবির মূল ভূমিকায় অভিনয় করেছেন তিনি।
  ভক্তদের দীর্ঘ অপেক্ষা শেষ করে বৃহস্পতিবার রাতে অনলাইনে উন্মুক্ত হলো টিজার। জয়া আহসান তার নিজের ভ্যারিফায়েড পেজ থেকে টিজারটি সরাসরি সম্প্রচার করেন।
  টিজারে বিউটি সার্কাসরূপি জয়ার অন্য এক রূপ দেখল দর্শক। সরকারি অনুদানে নির্মিত এই ছবির শুটিং শুরু হয় ২০১৬ সালে। তবে নানা ঘাত প্রতিঘাত পেরিয়ে শেষ পর্যন্ত ছবিটির কাজ শেষ করেন পরিচালক। ছবিটির শুটিং হয়েছে নওগাঁ ও মানিকগঞ্জে।
  সার্কাসের প্যান্ডেল টানিয়ে বেশ আয়োজন করে হয়েছে শুটিং। জয়া আহসান ছাড়াও এতে অভিনয় করেছেন ফেরদৌস, তৌকির আহমেদ, হুমায়ুন সাধুসহ অনেকেই।